Številka: 900-172/2016-3

Datum: 20.4.2016

# Z A P I S N I K

3. izredne seje Sveta Četrtne skupnosti Golovec, ki je bila v torek, 19.4.2015 po končani javni obravnavi dopolnjenega osnutka OPPN za območje Velika Hrušica, v prostorih Službe za lokalno samoupravo, Litijska 38, Ljubljana. Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Aleš Dakić, Franjo Filipović, Anton Kastelic, Aleksandar Kostić, Igor Pigac, Zina Rodman in Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **8** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Pripombe in predlogi Sveta ČS Golovec na razgrnjeni dopolnjeni osnutek OPPN Velika Hrušica

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**PRIPOMBE IN PREDLOGI SVETA ČS GOLOVEC NA RAZGRNJENI DOPOLNJENI OSNUTEK OPPN VELIKA HRUŠICA**

Svet Četrtne skupnosti Golovec je na 3. izredni seji na podlagi pojasnil podanih na javni obravnavi gradiva osnutka Odloka o občinskem podrobnem prostorskem načrtu 384 Velika Hrušica, ki je bila dne 19.4.2016 ob 17.00 uri na sedežu ČS Golovec, sprejel:

**SKLEP 1/3I:**

**Svet četrtne skupnosti Golovec se je seznanil z dopolnjenim osnutkom OPPN 384 Velika Hrušica in izraža  dvom o smotrnosti gradnje, glede na slabo izkušnjo na območju Bizovika (Pot na Visoko), kjer je postavljeno naselje hiš, ki še vedno niso prodane ter propadajo. Prav tako Svet ČS Golovec podaja pripombo na načrtovani izgled hiš, saj je mnenja, da objekti z ravno streho ne sodijo v obstoječe okolje.**

Navzočih je bilo 8 članov sveta.

Opredeljenih je bilo 8 članov sveta.

Za predlagane sklepe je glasovalo 8 članov sveta.

**Sklep je bil sprejet.**

**S tem je bil dnevni red izčrpan in seja se je zaključila ob 18.30 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec